khistorydata/jeongjo-sjw-relations huggingface dataset:
정조 22년
李海愚以備邊司言啓曰頃因戶曹劃給海西穀價推移事擧條批旨內因此而嘗欲下敎者又當言之勅需穀物之制置也多則作錢留置旣有其時道臣之節目云以畿甸民勢近五萬石大米雖於豐年何以辦納乎分付道臣必思省弊之道而道內各邑如未畢捧雖自今年爲之果無不可乎詳問草記可也事命下矣卽見京畿監司李在學所報則以爲勅需米乃是開倉後最先收捧者故四五邑畢捧之報已爲來到雖以未及準捧處言之所餘者都不過三千石許而方又連日收捧非久當畢作錢一事旣不得預先知委則當此糴事垂畢之際猝令代錢非但事勢之窒礙必致民情之騷擾已捧之米旋卽發賣其勢亦末由探問各邑所報同然以本米準捧待開春區處實爲便當故戶曹劃送米一萬石往復該曹待春區處計料云矣今以所報觀之勅需米未捧之數無多及今區處果似難便且除却劃給戶曹之數則民弊稍輕更觀來頭爲弊之淺深使之隨卽論報以爲量宜措處之地何如傳曰已料其事勢之若此而此有一擧而兩便者戶曹請得海西小米七千石之下送湖西還作大米更納戶曹之際再涉險洋果能其還如往耶此一款特爲置之只以已備置大米三千石上送戶曹事分付以平倉及山城所在摠餉準已劃勅米數爻限萬石劃給戶曹而仍令摠餉所屬邑民待春受食渠邑之勅來待秋備納城倉則旣除一番嵌巖之役又減萬包勅米之納海湖畿甸之民可以紓力度支亦當坐收漁人之功至於海西輸送信蔘價區處自歸不攻自破只以關西萬包代錢量給海西大米之代而餘令度支自京鳩穀事一體分付戶曹可也
정조 22년
應敎嚴耆掌令朴吉源獻納金熙周校理金熙華洪秀晩副校理趙得永朴宗京修撰洪受浩副修撰趙萬元啓曰請寢罪人鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀削答三司曰不允六字刀削
정조 22년
掌令朴吉源獻納金熙周啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
掌令朴吉源啓曰請崔進吉依律處斷措辭見上答府曰不允
정조 22년
獻納金熙周啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答院曰不允
정조 22년
戊午十一月二十七日辰時上御便殿右承旨入侍時右承旨蔡弘遠記事官金啓溫記注官金景煥承膺祚以次進伏訖上曰備局草記姑不入來耶弘遠曰未及來呈矣上曰今日左承旨之懸病何故耶弘遠曰聞以前任關東伯當入於査問現告中云矣上曰嶺東海弊之釐成節目不過十年則犯科之若是無難豈不駭然乎弘遠曰此專由於紀綱不振人不畏法而然矣上曰承旨新除中柳相祚如未及上來則卽爲啓請下諭可也命退承史以次退出
정조 22년
戊午十一月二十七日申時上御重熙堂坐直承旨入侍時右承旨李肇源記事官金啓溫記注官金景煥編修官洪樂游以次進伏訖命書備局草記批答上曰注書卽爲出傳使之速令知委可也賤臣承命出傳肇源曰日記修納曾有定式當朔日記每以來朔二十日爲限毋敢違越矣今八月朔日記屢度催促今始修正九月以後日記尙不盡修適値書役之浩繁未得及期容或無怪而亦不當如是稽緩當該注書爲先從重推考此後若或無端拖至兩朔者直捧禁推傳旨以爲刻期修納之地何如上曰依爲之出擧條命退承史以次退出
정조 22년
行都承旨閔台爀坐行左承旨林濟遠在外右承旨李肇源坐直左副承旨蔡弘遠坐右副承旨李海愚坐同副承旨鄭尙愚坐直注書金啓溫仕一員未差假注書任俊常仕直事變假注書任百禧仕
정조 22년
閔台爀啓曰吏曹參判權裕除拜後過三日不爲出肅事甚未安依定式推考警責何如傳曰允
정조 22년
李海愚啓曰卽者義禁府都事來言時囚無得過三日滯囚曾有定式矣時囚罪人呂東植當爲議處而同義禁徐有大身病猝重洪聖淵未肅拜一員未差只有判義禁尹師國一人未得備員開坐云同義禁徐有大洪聖淵竝卽牌招何如傳曰判堂外許遞前望單子入之待下批牌招擧行
정조 22년
禁府堂上前望單子入之知義禁申光履同義禁鄭東愼韓晩裕落點
정조 22년
兵曹口傳政事護軍韓晩裕單付
정조 22년
禁府啓目向前呂東植亦奏御文字何等審愼而莫重擧條批旨未蒙兪音徑先書入事極可駭以此照律何如判付啓付過放送爲良如敎
정조 22년
司諫柳畊應敎嚴耆掌令玄重祚校理洪秀晩金熙華副校理趙得永朴宗京修撰洪受浩副修撰趙萬元啓曰請寢罪人鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀削答曰不允六字刀削
정조 22년
司諫柳畊掌令玄重祚啓曰請遲晩後物故罪人啓能亟施孥籍趾賊等凶種夬施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
掌令玄重祚曰請崔進吉依律處斷措辭見上答府曰不允
정조 22년
司諫柳畊啓曰請金甲島爲奴罪人克觀更令王府嚴鞫得情夬正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問夬正典刑其餘徒黨亦令嚴鞫處斷以折奸萌措辭見上答院曰不允
정조 22년
戊午十一月二十八日辰時上御便殿右承旨入侍時右承旨李肇源記事官金啓溫記注官金景煥編修官洪樂游以次進伏訖命書傳敎曰右副承旨入侍又命書傳敎曰同副承旨入侍賤臣承命出傳右副承旨李海愚同副承旨鄭尙愚進伏上曰前摠戎使金持默仍任牌招傳授密符及敎諭書出榻敎肇源曰前摠戎使金持默仍任牌招傳授密符及敎諭書事命下矣在前如此之時有前敎諭書傳授之例今番亦依此擧行乎上曰依爲之出擧條命退承史以次退出
정조 22년
行都承旨閔台爀坐左承旨未差右承旨李肇源坐左副承旨蔡弘遠坐直右副承旨李海愚坐同副承旨鄭尙愚坐直注書金啓溫仕一員未差假注書任俊常仕直事變假注書任百禧仕
정조 22년
李海愚啓曰明日乃是小寒自明日日暖間視事頉稟之意敢啓傳曰知道
정조 22년
傳于李海愚曰明日次對進定於今日
정조 22년
以慶尙左兵使李普漢狀啓生鰒採取時海弊査實馳啓事判付內啓下備邊司爲旀此狀啓可謂禦眼之盾凍足之溺旣曰蘇弊如是草草豈不駭然之甚乎該帥臣推考句管堂上旣承筵敎與機張九浦事以書以關往復停當然後具由論理粘尾草記爲良如敎
정조 22년
兵曹啓目粘連忠淸道各邑軍兵今秋官門聚點時海美縣監曺翰振鎭岑縣監權煒保寧縣監韓永逵淸州牧使李寅燮石城縣監徐有昌燕岐縣監尹商欽槐山郡守李根平平澤縣監柳相文忠州牧使李采靑山縣監李之淳舒川郡守李儒燁鎭川縣監李顯昱庇仁縣監李元八等矣軍器什物戰馬服色常時不能改備致有此執頉之擧其在戎政誠甚疎忽當該守令竝從重推考罪各杖八十竝只收贖公罪向前曺翰振等罪狀以右律施行何如啓依允爲旀尹商欽段功議各減一等曺翰振柳相文韓永逵李寅燮徐有昌李根李之淳李儒燁李顯昱等段功減一等權煒李采等段議減一等爲良如敎
정조 22년
有政吏批判書金文淳進參判權裕牌不進參議任希存進行都承旨閔台爀進以姜彝正爲刑曹參判金載翼爲參議承文判校卜台鎭今加通政滿三十朔依法典陞堂上
정조 22년
兵批判書李時秀進參判柳誼病參議閔昌爀病右副承旨李海愚進以鄭東顯爲同知李運春爲五衛將金就大爲忠壯將柳得源爲都摠經歷護軍沈晉賢單付副護軍李翼晉柳相祚尹光普竝單付
정조 22년
司諫柳畊掌令玄重祚持平朴孝成獻納金熙周正言金和鍾啓曰臣等俱以無似久叨見職隨行逐隊恒切悚恧卽者賓對之命乃下於傳啓承批之後而臣等未諳格例相率齊進矣伏承聖敎諭以啓批旣下則兩司長官只當入參而其餘諸臺之混同隨入有違前日飭勵之敎至降特推之音臣等之壞損臺體實無餘地以此情踪其何敢一刻晏然於臺次乎請命遞斥臣等之職答曰臺臣俱以執法之官似此易知應行之例何可做錯況有向來飭敎則其不能書紳銘心可知勿辭
정조 22년
行大司諫韓用龜執義韓致應啓曰臣等俱以無似之賤冒叨匪據之職隨處顚錯觸事昏謬悚恧之忱恒切于中今日賓對之命在於傳啓承批之後而及其登筵之際諸臺混同隨入臣等猥忝右僚不能據例相規至承問備之命臣等昧例溺職之罪益無所逃以此情踪其何敢一刻晏然於臺次乎請命遞斥臣等之職答曰勿辭亦勿退待
정조 22년
李海愚啓曰司諫柳畊掌令玄重祚持平朴孝成獻納金熙周正言金和鍾一日再啓煩瀆退待物論之意敢啓傳曰知道
정조 22년
應敎嚴耆持平朴孝成校理金熙華洪秀晩副校理趙得永朴宗京正言金和鍾修撰洪受浩副修撰趙萬元啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀削答三司曰不允六字刀削
정조 22년
持平朴孝成正言金和鍾啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
行都承旨閔台爀坐左承旨金載翼坐右承旨李肇源坐直左副承旨李海愚坐直右副承旨鄭尙愚坐同副承旨沈象奎坐注書金啓溫仕一員未差假注書任俊常仕直事變假注書任百喜仕
정조 22년
藥房副提調閔台爀啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 22년
傳于閔台爀曰禮房承旨馳詣宗廟景慕宮奉審摘奸以來
정조 22년
刑曹參議前望單子入之蔡弘遠落點
정조 22년
承旨前望單子入之金載翼沈象奎落點
정조 22년
以司諫柳畊掌令玄重祚獻納金熙周持平朴孝成正言金和鍾牌不進罷職傳旨傳于李海愚曰只推
정조 22년
以大司成李始源牌不進罷職傳旨傳于李海愚曰只推待開門更爲牌招
정조 22년
以掌樂院坐不坐單子傳于沈象奎曰治世之音舒而緩況祀享朝會之奏樂益當遲之遲而又久年來別加嚴飭於樂師等而新創提擧赴坐閱樂後書入坐不坐之規如六曹憲府之爲自是莫敢不進今日始見修啓者今朔內未免純闕國體所在駭然甚矣二提擧連仍傳敎赴坐籌司足可恕也一提擧豈敢乃爾該提擧遞差其代待開門政官牌招開政差出二提擧閑司提擧相換而閱樂之擧更加申明檢飭事分付
정조 22년
李海愚以義禁府言啓曰全羅道珍島郡金甲島絶島定配罪人成德雨放送事傳啓下矣成德雨放送事分付該道道臣之意敢啓傳曰知道
정조 22년
判義禁尹師國知義禁申光履同義禁鄭東愼等疏曰伏以臣等卽伏見傳敎下者有珍島郡島配罪人成德雨放送之命矣年前臨門處分之擧旣出於闡義理嚴隄防則今日之特賜霈宥臣未知何故也當初事端顯有背馳之跡自歸干犯之科則薄施島配已失太寬而曾未數載遽然全釋豈不萬萬過當乎成命之下雖不得不行會而愚衷所激不敢終默聯陳短章猥附執藝之義伏乞聖明更加三思亟寢成德雨放送之命仍勘臣等瀆擾之罪千萬幸甚臣無任云云答曰省疏具悉不允
정조 22년
庇仁縣監李元八疏曰伏以臣自在韋布偏蒙異渥及竊科第屢侈誤恩濫從臺閣之列忝叨芻牧之任受恩如天圖報無地四載西湖一念北闕第臣知識鹵莽履歷淺疎區區自效之沈雖未遑於食息碌碌無似之才終莫補於絲毫民社有責徒貽宵旰之憂勤淵谷若隕祗切夙夜之悚惕雖在樂歲尙昧撫綏之方況値歉年安有拯濟之策哉是庸憂憫冞增愧惶幸今我聖上以殷后憫旱之念行周王施仁之政如傷視民若恫在己一念憧憧靡安錦王十行諄諄屢降絲綸捐錢添糴船粟補賑至於進供物饍何等至重而亦令停免俾紓民窮雖以臣本縣而言之生鰒進上惟正常供也而邇年以來漁捉失利海戶收斂貿進爲例一介鰒魚費錢百餘無知蚩氓輒以爲憂及聞蠲減之命擧有鼓舞之樂相告欣欣頌聲洋洋推以此民可知他邑前後優渥與天無極使此幾萬湖民喣嚅於雨露之下奠安於袵席之上豈不休哉豈不休哉況又特命文倅各疏民隱寬假冬春之限而任其隨聞而畢陳歷論蔭武之邑而勉其無微而不擧辭旨懇惻誨諭丁寧臣聞命欽誦感涕自逬雖在湖海之僻遠怳侍殿陛之咫尺其在承流對揚之道不敢以辭拙智淺終止泯默玆將耳目所睹聞者略陳之惟聖明裁察焉噫海稅之弊卽沿海之通患而臣邑爲最甚如鹽盆船稅之一二爲弊初不敢暇論而至於漁箭厚薄邊小之都案元數七十二處中十七陳廢已多年所春秋稅錢百有餘金白徵於初設箭主而箭主擔當無力逃避流離則不得已徵族而徵里矣自臣到邑之初日聞稱冤之訴有意矯救沿海躬審則見在之箭旣多凋殘新結之處不見一二此蓋魚族之貴逐歲益甚費多利少人不用力故也使廢者復結則已驗之弊鑑轍爲戒使諸箭添徵則元稅已重加數可冤區劃無路不得不以陳荒實狀論報道臣則以均廳論題竟至退送均廳所以不許減摠爲其陳起相當也然臣邑則有陳無起無以滿摠民情之難支實爲諸邑所未有之弊臣謂飭命該廳往復本道査實減給可也噫水營及舟師十三邑五鎭戰防兵船之改造物力營鎭則以軍需錢會減者戰船四百餘金防兵船各有等減各邑則以儲置米劃給者戰船三十斛防兵船亦有等減竝許退船以爲添價之費則朝家法意本非不美而惟其列邑各鎭必就水營取材造來故齎糧遠赴閱月滯留客地功役動輒糜費招匠募丁傭雇倍價且自烙木之初以至點船之日誅求多方酬應無限始雖囷載而往終必債貸而歸計其加入之費多者五六百金少不下三四百拮据無路橫徵多岐或收斂於民間或分徵於校屬者爲弊已甚不少而又況有抄出富戶差定代將專責其費至使哿矣之民一經此役輒皆傾敗此非獨臣邑爲然如林川韓山藍浦保寧結城等邑皆不免此是誠沿民切骨之弊難保之瘼也年前繡衣風落松劃給之啓竟爲水營之防塞伊時道臣加分耗添給之請亦爲廟堂之沮格至如情債之禁徒有其名而不見其效水營營屬誅求之弊去而益甚封山山直例給之債依舊自在設有營門之査禁難遏自下之侵索苟非別般變通弊源難杜矣臣謂各邑鎭戰防兵船之造改者莫若自水營造給也蓋水營取掌內之材木役近島之都料費少而役易事半而功倍故也各邑鎭每當年次以其會減錢米及舊退船輸送水營而受來其新造者則初無工役之勞而亦免情債之濫矣若曰會減元有不足之歎水營亦無添補之力云爾則依年前道臣加分耗添給之論量其容入定其數爻名之曰戰船添價米各留該邑鎭以待水營折耗取用似爲營邑俱便之道矣噫鎭營禁盜亦一大政也而營校之譏捕雖頻偸兒之縱橫自如此由校卒同謀分利之故也甚至於導入場市敎猱升木帶往村閭殺鷄爲黍又或窺覘富戶徵求無厭少慊其意橫加惡名捉入囹圄治以盜律蕩盡其産民間驛騷莫此爲甚然以其爲鎭營所使各邑不得禁斷名雖戢盜實反厲民臣謂申飭營邑嚴立科條各令現發之該邑無拘痛治然後其弊可祛也噫舒川卽臣之原兼邑也軍政之弊甚於他邑蓋其戶摠爲三千三百九十九戶而軍摠則三千四百八十五名也軍摠之加於戶者已是八十六名之多而況三千三百九十九戶之中士夫鄕族合爲八百餘戶校生驛人邑校鎭島戶又爲七百餘戶例皆免役餘戶爲一千八百四十二戶而京案付軍二千二百二十八名外案付軍一千二百五十七名軍摠之外又有藥保驛保校保等各項名色者六百八十七名則摠軍保應役之額爲四千一百七十二名矣以一千八百四十二戶應四千一百七十二名之役一戶三役卽其勢也況大戶無多殘獨居半一身疊役至再至三殘民難支之勢已無可言每當一額之闕輒有加疊之冤一境風騷衆心波蕩此臣所以耳剽而目擊者也臣謂飭命該司關移本道舒川軍額量宜分移於戶多軍少之邑宜矣噫水營營屬之仰哺於給代者如各軍門兵卒之待料爲生也故水營歲收各邑番錢儲之兵庫以爲給代之需吏校以下各樣應料逐月上下卽其法意也而近年以來有名無實營屬之不得食其錢者半年一年至或多年無料應役怨聲載路此蓋兵庫歸於私貸給代縮而不給故也其年條之久近犯用之多寡臣雖不得一一詳知而久假不歸漸成痼弊事體之損傷已無可言而軍校之呼冤誠甚可憐聽聞所及不敢不陳臣謂飭命道臣嚴明行査徵出兵庫所見縮之數盡償營屬未上下之料在所不可已也至於供獻常法事體自別臣不敢妄論而但臣邑月令藥材之四等封進者合十四種而品不過草材重不滿四斤矣以其重較其直則多者千錢少者六七百而只緣土採不用營貿價高且封進之時情債多岐逐歲濫費殆過二百二十餘金則貿藥元價雖有會減之穀而應用例費百十當一原定藥保十五名之外加定良私保九十五名以爲添補之資而此猶不足多般攛那未免苟且百餘藥保之失益致軍政之艱以臣十室之邑猶且如此則擧以推之八道軍丁之失於藥保者不知爲幾萬矣臣謂將此藥價會減米移付京貢貿納而罷此藥保代塡軍額則不但公私之兩便實爲軍政之利益事係民隱敢此附陳極知僭越不勝震惶矣噫民生之困瘁惟此時爲然弊瘼之膏肓亦沿湖莫若也而非但臣智慮淺短才識愚陋曾無足以設爲經綸俾有一半分裨補於治化之盛蓋其弊之小而營邑可以消詳釐正者不須仰瀆崇嚴矣事之大而不可遽議者雖欲變通而畢竟有行不得之慮矣故只以本縣及隣郡中最所切急不可不仰陳者五六條仰答明問之萬一而特敎求言之下不免草率之甚而有若塞責者然臣罪至此尤無所逃雖然今臣所陳諸條外面驟看似若異於荒政之急務而其爲生民目下之急當此荒年尤所矜念其所矯革之方有不容一日緩者幸伏望毋以人廢其言下之廟堂卽速變通俾解沿民倒懸之憂焉臣無任云云省疏具悉漁箭摠事令該廳該道相議必使勒徵之弊卽除而戰船造作之弊年前沁都桐營嚴禁代將之謬例則該邑之又復循襲云者豈成說乎令廟堂從長決處鎭營之弊分付道臣各別禁戢舒川軍弊令道臣另究蘇弊之方狀聞水營給代無實事旣聞之後豈可尋常處之亦令嚴査狀聞豈獨本道爲然一體嚴飭諸道水營月令藥材之弊聞甚可駭卽令廟堂問其便否於該院釐正草記
정조 22년
行大司諫韓用龜應敎嚴耆持平沈達漢校理金熙華洪秀晩副校理趙得永朴宗京修撰洪受浩副修撰趙萬元啓曰請寢罪人鄭致達妻出置城外之命依前還發配所亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀削答三司曰不允六字刀削
정조 22년
行大司諫韓用龜持平沈達漢啓曰請遲晩後物故罪人啓能亟施孥籍趾賊等凶種夬施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
持平沈達漢啓曰請崔進吉依律處斷措辭見上臣伏見傳敎下者有金甲島定配罪人成德雨放送之命臣不勝愕然憂歎之至噫近日以來懲討不嚴義理愈晦嘗試顧瞻之輩蘖芽其間至于成德雨輩而極矣暗試手勢角勝公議漫漶於人鬼之分觀望於陰陽之界顯有立跡之意究其情狀合置重辟再昨冬臨門處分實出於靖世道正人心之聖德至意而畢竟勘律止於島配則已是失刑之大者今此全釋之命忽下於此際竊恐從今以後隄防漸壞亂逆益肆請還寢金甲島定配罪人成德雨放送之命司諫柳畊掌令玄重祚持平朴孝成獻納金熙周正言金和鍾以臣等俱以無似久叨見職隨行逐隊恒切悚恧卽者賓對之命乃下於傳啓承批之後而臣等未諳格例相率齊進矣伏承聖敎諭以啓批旣下則兩司長官只當入參而其餘諸臺之混同隨入有違前日飭勵之敎至降特推之音臣等之壞損臺體實無餘地以此情踪其何敢一刻晏然於臺次乎引嫌而退雖涉昧例意在盡職不可以此輕遞言官請司諫柳畊掌令玄重祚持平朴孝成獻納金熙周正言金和鍾竝出仕答曰不允成德雨事爾則不聞昨日筵敎乎其時臨門非涉於溢也昨日賜環相反於弛也不允處置事依啓
정조 22년
勸農政求農書綸音王若曰明年己未卽我先王親耕耤田之年也五紀光御八方涵育蓋以勤民重農爲治敎之原而基壽考之化豐功巍烈誕造無疆太歲星周舊甲儼臨予小子其敢不欽承前寧人遺志以對揚耿光之萬一也哉國以民爲本民以農爲生農不殖則民不穀民不穀則國何乂予雖可減民不可以闕食也民食之闕其責在農農若不勤曷云有秋民之爲農也雖因於天時而當盡其地利也雖資於地利而當修其人事也撫五行之交運體四季之寄旺土爰稼穡爲民司命而服田之勞勞亦多矣曰糞壤之勞也曰引水之勞也曰鋤鉫之勞也曰耕耨之勞也曰播植之勞也曰耘耔之勞也曰饁嗿之勞也曰飼牧之勞也自冬徂春恰爲百日之勞及夫秋熟又有刈穫之勞場圃之勞而勞之淺深年分豐歉嗟我農人曷敢言勞昔朱夫子爲吏於泉漳勞農山間對新釀而有銍艾中熟之詩蓋所以勞之也勞者民也勞之者吏也民之勞矣吏豈敢逸顧我國被山帶海野多膏腴素稱衣食之鄕而興作昧方惰敖成習田畯失其職保介違其時一有水旱杼柚俱空玆曷故焉蔽一言曰人事之不能修而地利之不能盡也農之本在乎勤與勞而其要則亦惟曰興水功也相土宜也利農器也三者爲要水功居先在易水地爲比地水爲師此井田之所由法耳欲相土宜捨水功奚爲哉故公劉荒居皇澗是夾大王胥宇西滸是率且以元聖之明農先立匠人以制溝洫而載之周官魏有李悝之河秦有鄭國之渠於漢文翁之㳛於唐韋丹之陂導之貯之以滀以漑雖時雨不降六七月之間其苗勃興而今也堤政久抛冒耕相續如湖南之碧骨湖西之合德嶺南之恭儉關北之七里關東之蓴池海西之南池關西之黃池號稱國中大堤而疏處不疏渟時不渟行潦其涸歲比不登爲當今之碩劃莫先乎已有之大堤而着手推而及於均舍百事使諸路各就掌內咸效其能誠力所到其應如響且水功之於土宜相須而行畇隰畛甽之異等穜稑秠穈之殊性滮池則浸䵚疆場則有瓜豳人新畬而耒牟溫人重麥雒人重禾卽詩書之所詠歌者也禾藝高燥稷播衍沃美壤率歸於煙茶而農則爲厲名山多入於火粟而穀不加賤宜南者不宜於北喜峽者不喜於野而雲夢均業原隰無別從以注秧盛而付種者罕則世稱利害相半而畢竟害二而利一愆雨則歉在在皆然至於農器之便利東俗尤昧昧無異於羲農以前乃庤斯趙固尙矣只言其緊且要者水車者所以備暵也役車者所以兼人也篝簍者所以貯穀也碓確者所以舂糧也自古及今行者無聞顧不能修其事而盡其利尙曰農也不熟耕也其餒云爾則不其近於倒植而求茂乎董之以九功勸之以九歌俾緣畝襏襫之民靡不極其功而竭其智田無不闢闢無不種種無不食則管書所謂人生在勤勤則不匱魏志所謂人皆力勤歲數豐穰是耳竊嘗有意於敦本務實之政命編農書欲頒州郡而古今之各異也風土之不竝也貧富之難齊也事力之未逮也有不可以硬定而膠守則階庭萬里人人各進良策我則受之折衷而用之可謂農家之大全夫農作之工仰候中星旁叶氣運丑之半大寒之節土運始生未之半大暑之節太陰濕土之氣始生丑與未相對而土始用事則慨已往之難追擬方來之資益以興嗣歲以勗農夫所貴乎孔夙奚待春元之發綸今日丑日也明日丑月也未刻之正節候交至土牛祈年此政其時況丕圖前功日月依辰寔予仰述之一端乎咨爾京外大小臣庶咸須聽悉如有己見可以有裨於三農者或以章疏或以簿冊京而呈于廟堂外而納于監司而毋泥乎異俗毋拘乎古方山沿饒瘠各陳其當人謀允臧克享于天天以康年貽我十千粒我烝黎同我太平則斯可以仰副我寧考康功田功之盛德至善而又可以助予小子肯播肯穫之至誠苦心起我農政絿我農書不翅如農夫之望秋予卽阼二十二年建丑月前一日己丑未正
정조 22년
戊午十一月三十日午時上御便殿右副承旨入侍來待諸臣同爲入侍時右副承旨李海愚記事官金啓溫記注官承膺祚編修官洪樂游檢校提學鄭民始原任直提學徐浩修直提學徐龍輔李晩秀原任直閣金祖淳李始源檢校待敎李存秀抄啓文臣金近淳申絢權晙曺錫中黃基天洪奭周以次進伏訖上曰承旨前望單子入之待下批牌招察任出榻敎命書傳敎曰同副承旨入侍賤臣承命出傳同副承旨沈象奎進伏上曰今日卽丑日明日是丑月而節候之至在於未正是日祈年之義已悉於綸音中卿等令諸文臣輩各謄一本必於今日申前頒示備局京兆以爲知委八道四都之地而京而坊契外而州邑旣難於一一謄專自鑄字所以整理字印出之意分付而京兆尹及備郞◆◆來待可也命書傳敎曰有司堂上入侍賤臣承命出傳與有司堂上李書九偕入進伏上曰今此勸農政求農書綸音將於今日頒下卿其撰出跋尾以爲卽時行會之地可也命書榻敎曰大司成前望單子入之待下批牌招察任又命書榻敎曰刑曹參議前望單子入之待下批牌招察任浩修曰本監曆書印出之數原定式爲一萬五千三百軸而昨年因市上賣買之翔貴加定七百軸合爲一萬六千軸矣伏聞今年冬至後市上賣買如前極貴云加定二千軸◆◆一萬八千軸隨時闊狹於此數以內則似有實效而事係定式故敢此仰達矣上曰依爲之出擧條仍命退諸臣以次退出
정조 22년
行都承旨閔台爀坐左承旨金載翼坐右承旨李肇源坐直左副承旨李海愚坐右副承旨鄭尙愚坐直同副承旨沈象奎坐注書金啓溫仕直一員未差假注書李允謙仕事變假注書任百禧仕
정조 22년
金載翼啓曰來初五日朝參日次而國忌齋戒相値頉稟之意敢啓傳曰知道
정조 22년
金載翼啓曰御營廳將官來言今日本廳軍兵日次私習云矣敢啓傳曰知道
정조 22년
傳于閔台爀曰吏兵房承旨持歲抄入侍
정조 22년
傳于沈象奎曰同副承旨入侍
정조 22년
金載翼啓曰卽伏見黃海假都事鄭述仁狀啓則監營失火道臣所佩密兵符及敎諭書各邑鎭左隻兵符盡爲燒燼密兵符事體至重爲先自本院卽速改造下送何如傳曰允
정조 22년
有政吏批行判書金文淳進參判權裕牌不進參議任希存傳旨未下行都承旨閔台爀進以黃昇源爲掌樂提調李錫祺爲判校掌樂提調李書九惠民提調徐邁修相換故奉事柳希津贈執義壬辰之亂鳩穀募兵及至丁酉力戰殉身贈職事禮曹覆啓判下吏曹參判權裕今超資憲正卿陞擢事承傳
정조 22년
兵批判書李時秀參判柳誼參議閔昌爀病參知柳師模入直進左承旨金載翼進護軍林濟遠副護軍卜台鎭竝單付
정조 22년
注書金啓溫拿處代以姜浚欽爲假注書
정조 22년
任俊常拿處代以李允謙爲假注書
정조 22년
閔台爀啓曰前注書柳台左旣已敍用注書有闕之代與被薦人李弘謙李允謙薦狀依例成送吏曹之意敢啓傳曰知道
정조 22년
以注書金啓溫假注書任俊常拿處傳旨傳于李海愚曰分揀
정조 22년
以忠淸監司李泰永啓本忠州前營將崔重敎所犯諸條査實馳啓事判付內啓下義禁府爲旀鎭營之設置爲其除害平民而憑藉侵漁愈往愈甚反爲害民之端言念及此寧不痛惡況旀臺啓所論諸條雖甚鄙瑣亦關不法而一時風傳有難盡信使之行査矣觀此査啓囚供皆無差爽道臣亦曰益著似此鎭將接置管下闔眼考績致煩朝家酬應如許兵使將焉用哉該帥臣罷職其代令該曹口傳差出今當貶月仍令該曹嚴飭有鎭營帥臣如許貪汚之類及不飭鎭屬爲弊民間者一一嚴明品題萬一循私掩置者各令各道侍從守令之時帶兼春秋者從所聞見詳錄於月修之外史上送春秋館如有犯科而兵使掩置者內史這卽論啓事亦令春秋館嚴飭各該兼春秋等處爲良如敎
정조 22년
兵曹口傳政事以鄭忠達爲忠淸兵使
정조 22년
金載翼以備邊司言啓曰卽見黃海假都事鄭述仁狀啓則以爲今月二十八日監營宣化堂失火內外衙舍一時延燒而本道臣爲救密兵符及敎諭書冒焰還入未得救出頭面手足大段焦爛而密符兵符及敎諭書各一度節鉞各一柄道內守令左兵符二十三隻各鎭浦左兵符十四隻盡爲燒火宣化堂四十四間澄淸閣十五間內衙五十間亦爲盡燒而莫重密兵符敎諭書及節鉞竝爲燒燼不能救出故本道臣李義駿惶恐待罪凡干公務不得擧行云矣該營內外衙舍之失火已極驚歎密兵符敎諭書及邑鎭浦兵符之未及出尤爲悚然而該道臣冒焰還入顚仆致傷可見事出無妄無以容力之致營務方殷不可一日瘝曠依例行公之意卽爲分付密兵符敎諭書節鉞及邑鎭浦兵符令政院該曹稟旨擧行營衙改建之方道臣當卽經紀如有關由於廟堂者使之往復措處而大役拮据之時穀物舡運勢必相妨湖運二萬石則旣是救荒之資兩道亦已停當其運致之道雖不容中止至於度支請得貿置條大小米太合二萬石竝宜還寢而此是該營貿置之穀則不卽受價恐或有難於區處之端星火關問其便否後稟處何如傳曰允
정조 22년
傳于沈象奎曰新印勸農政求農書綸音內入二百三十件西庫十件華城行宮五件外奎章閣一件五處史庫內閣政院玉堂春坊外閣議政府備邊司漢城府六曹五部各一件成均館七件四學各二件五部各坊契一百八件八道監兵水營三百三十州縣各一件華城府二十件三都各二件時原任大臣閣臣承旨史官時任三司文衡師傅諭善僚屬時抄啓文臣備局有司堂上京兆三堂上五部官員各一件賜給
정조 22년
行大司諫韓用龜執義韓致應應敎嚴耆校理洪秀晩金熙華副校理趙得永朴宗京修撰洪受浩副修撰趙萬元啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年轉而爲伏閤之爭當日處分迺止於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大榮以奠我宗祊於億萬年盤石之固此先大王之宏謨英烈卓越百王昭垂萬世者也惟彼梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之盛德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾個凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之爲巨魁而王法不行今又爲煽亂之窩窟而近畿尙置思之及此不覺懍然迺於頃者伏承傳敎下者罪人之不在黜置之所果是眞的矣其爲驚心痛骨當復如何還發配所之啓幸蒙允兪出置城外之命遽又繼下使亘古所無之劇逆自同無故任便居住於城闉咫尺之地此何刑政此何擧措神人之憤鬱由是益激宗社之憂虞從此轉深三尺至嚴一刻難貸請寢罪人鄭致達妻出置城外之命依前還發配所亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶憯筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後四字刀割之凶謀逆節及今益彰擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據勻軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耇輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積至於前後凶逆之四十字刀割姻附賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿憤去而愈鬱國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典十三行刀割答三司曰不允六字刀割
정조 22년
行大司諫韓用龜執義韓致應啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬占台府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕類沮遏代聽之逆皆其部曲則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡而且太甲桐宮之說果與諸賊一席酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種快施邦刑獻遂設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書倂皆付丙未露之端緖全不究覈獄體疎虞寧不寒心到今追究之道唯在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙此得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英村斗恒及夏賊親屬奴傔連伊夫妻竝嚴鞫得情快正典刑噫以國榮之亘萬古所無之窮凶劇逆而得保首領臥斃牖下朝廷之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌一行五字刀割凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥四字刀割已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰而況渠六字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討快行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖七字刀割鉤覈之路惟在此賊之盤問而半夜特敎出付縣獄鞫體之壞損刑政之顚倒已無可言今乃不初究覈不捧結案遞爾用刑只施應坐古今天下寧有是耶籍産之典雖已擧行而收孥之律在所不已逆復之變振古所無殄滅無遺育者政爲此賊準備語則其在鋤逆種杜後患之道殄之滅之不容少忽而今此好石之以年未滿循例爲奴者揆以邦刑萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕噫彼逆宇以凶喆之子藉其氣勢罔念喣濡之恩益肆跳踉擬帥市恩之謀旣極陰祕荷杖倫鈴之態不忍正視其所負犯不一而足而乃於不敢言之地敢懷不敢萌之心潛搆啓草欲售欺天之計此已窮凶絶悖而於渠猶屬薄物細故潛藉逆復之姻婭七字刀割與同死生之說旣已遲晩顧瞻他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到湖界旋從迃路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼者哉請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法噫嘻痛矣亂臣賊子從古何限而豈有若九宗之窮凶極惡至妖絶憯者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參證明白偏黨二字之說帳殿之納招凶獰人臣之以偏黨事君前後凶逆所未發之語而此賊之肆然發口抑何心腸屢次供招之罔測不道至於此極則此誠古之莽卓之所未嘗有而今之夏瑮所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞之者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沫飮疾聲嚴討而渠乃身居臺職忽稱癲狂之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而纔得承款未及正法致使往牒所無之極逆大憝徑先致斃於獄中輿情之憤惋固不暇言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請承款後物故罪人九宗亟施孥籍之典答兩司曰不允
정조 22년
執義韓致應啓曰今於疏決中杆城獄囚崔進吉發配之命竊有所覆難者蓋進吉之刃刺梃打致命於當夜者實因丁寧詞證俱備參考獄案無一可疑之端而只緣其時道臣之不拘日次而督取考覆有乖審克之道故特以無於法之致輒付傅之生之典道臣之違例栲訊捧其遲晩者固不可謂無失而但正犯結案之招一如檢庭納供之辭則必其實狀如是故前後無異辭而終底於納侤耳此不可輕議原恕而今於結案已成之後遽爾從輕則其在象刑之義反有欠焉請崔進吉依律處斷臣伏見傳敎下者有金甲島定配罪人成德雨放送之命臣不勝愕然憂歎之至噫近日以來懲討不嚴義理愈晦嘗試顧瞻之輩蘖芽其間至于成德雨輩而極矣暗試手勢角勝公議漫漶於人鬼之分觀望於陰陽之界顯有立跡之意究其情狀合置重辟再昨冬臨門處分實出於靖世道正人心之聖德至意而畢竟勘律止於島配則已是失刑之大者今此全釋之命忽下於此際竊恐從今以後隄防漸壞亂逆益肆請還寢金甲島定配罪人成德雨放送之命噫嘻向來任長源之疏誠一世變之大者也蓋其全篇辭意譎謊叵測而要其歸趣則精神意脈專在華城一役而已嗚呼周之新邑漢之新豐規模制作非不宏遠而當時有贊成之美後世無譏議之來誠以述先志悅親心其事雖殊均之爲孝故耳惟我聖上以出天之孝推不洎之思事係園寢靡不用極惟玆城池之設卽亦聖孝中一事耳況其地理形便捍衛王城控禦畿輔者可以保天塹固金湯之勢者乎凡今之行過是邑者莫不掩抑咨嗟見城郭則曰珠丘之所拱護也見宮室則曰羹墻之所瞻慕也立殿下之廷而識殿下之心者孰不知聖孝之攸極至慕之攸寓而苟或有容議於經理之擧起疑於措置之制者則是非殿下之臣而無秉彝之心者也噫彼長源渠亦今日之臣子也抑獨何心刺口論說滿紙鋪張至曰天下之壯觀此果贊美之言耶譏刺之意耶卽此一語於渠斷案至於沿路蕭索等語此何言也我殿下經紀于玆積費商度不煩經用不勞民力婦孺之所共知也而今其疏語隱映帶說有若生民之困悴專由於此者近來一種誣聖之言皆此等議論有以譸張而誑惑之也且其蒼梧會稽云云尤非臣分之所敢出繩之以漢法大不敬之誅渠安得免乎雖以含垢之聖德置之不足責之科向者一臺之疏斥可見公議之攸同而格外之陞擢外邑之特畀有若激成者然此豈所望於聖明之世也哉嗚呼義理不講則晦王章不嚴則墜彼長源之一疏顧何足螮蝀於眞正大義理而若論王章則以渠負犯偃息在任大是失刑講肅川府使任長源爲先遞改其任施以島配之典向來西川府院君鄭崑壽子孫存錄之命特出於我聖上念舊酬功之意臣固欽仰而第聞其孫參奉鄭尙勳卽逆家之切姻也苟其結姻在於逆節彰露之前則非渠之罪也而乃於商輅伏法之後與結瓜葛之親密托婚媾之誼此其心不以逆視之也嗚呼明義錄一部卽我東之陽秋也凡今日頂天立地者每聞凶逆之名猶不覺髮豎而膽掉噫彼尙勳何忍以惡逆之種視同無故全忘沫飮共讎之義便結婚姻孔云之情人心之陷溺胡至此極如此之類不可置之朝紳之列請宣陵參奉鄭尙勳亟汰其職以嚴隄防焉答府曰不允任長源事臺閣又出一個鄭㝡成矣朝家之深惡痛斥於㝡成者意在於革謬滌染以新一世之目兼欲明示好惡俾定趨向也齋所賓對亦旣辛勤敷諭有耳者孰不聞之則其敢曰不知而爲此啓乎萬一知而故爲是㝡成之處分不嚴故好惡與趨向信之猶不篤擇之猶不精也大抵優容於長源者非爲長源地卽爲朝象也爲世道也官以言名則豈有敢言不敢言之言乎欲長敢言之風先從妄言於不敢言之事者卽毋論其言之過與不及一例虛襟開懷使人人得以竭其所蘊然後目今弊俗庶或救得一半分以是宮筵筵敎至引園寢象設之制而諭之曰屛風石近所不爲者而交河長陵已例照而遵用以寓不以儉之義焉假使言者只知有勿爲之受敎不知有交河之已例而或有所爭執之擧尙亦付之勿問況華城城役雖有所重而比象設亦自有差等則長源之說豈足謂敢言於不敢言乎云云爾之今日發啓當乎不當乎是乎不是乎㝡成則已越點於歲抄爾何敢獨免重勘乎爾則削職在長源但容長源在㝡成但斥㝡成而已事屬華城關係何如也容與斥間決不可旣提復提重言復言看作茶飯說話此個道理今日廷臣敢不諦認乎自明日此啓勿爲連啓雖呈勿捧事該房知悉鄭尙勳事似此連姻不可勝數則此啓何異於死僧習杖不允
정조 22년
大司成李始源疏曰伏以臣之向來橫逆眞所謂非夷所思貽羞賢關有辱明廷臣誠靦面不敢以職名自居屢犯違傲之罪卒蒙許解之恩臣惶感悚恧迨不自安而已僨之職實爲臣終身難冒之地故竊自幸日月之明有所俯燭不復責以師儒之任矣豈謂今日此職復歸於臣身哉噫前日之事毋論得失是非今屬過境不欲追理而獨於齋生捲堂之擧臣不勝瞿然之至夫太學者風化首善之地禮義相先之場而邇來漸失古規每爲識者所憂故泛言流弊之際不覺誤觸於諸生而其實則出於責備之意未嘗有深意於其間也若知諸生之過自引嫌則何苦爲此臣實自愧其遣辭之未審也臣又有區區所懷不避猥越敢一陳焉向時諸儒之擧措誠萬萬乖常而臣亦不無激成之失彼雖覓事惹鬧臣若徐譬婉喩則未必不言下愧服而臣迫切粗露徑情衝口終未免言有餘而誠不足之歎也夫所見不可苟同處物各有其義見不可苟同則自守已矣義不可有渝則自靖已矣不必求人見之强同於我而義之爲用尤貴乎制得其宜今諸儒則不然一爲爭心勝氣之所乘奔騖劻勷若不可以已者士氣雖曰寧激無渝激之或過至於失禮愆儀而不自知裁則惜乎其不講理之過也惟我聖上之左右移屬使之讀書開蔽者不屑之誨雨濡霜肅況今時日稍久氣降心平庶幾諸生之知自悔責羞前之爲也惟此悔責之心卽丕變之機也臣謹按王制曰終不變然後始屛遠不齒旣變而猶如初恐非王制之意也從今與其自新能有淬濯刮磨之美則終爲聖世樂育之英又何必斷斷於旣往也若臣自處之義則身忝國子之任橫遭詆辱竟至於推上朝廷致煩處分此實前所未有之事也臣尙以何心復玷皐比之席與諸學子課文考講於黌塾之間而稱爲師生之名哉臣之矢心自劃義當如此非出於尤人也召牌之下終不敢趨命惶隕踧踖靡所容措玆不得不冒暴肝膈於天地父母之前伏乞聖明俯察微懇亟遞臣職仍令選部永刊臣名於國子前望以全微諒以靖私義臣無任云云省疏具悉爾其勿辭從速察職
정조 22년
戊午十二月初一日辰時上御便殿吏兵房承旨持歲抄入侍時行都承旨閔台爀左承旨金載翼記事官金啓溫記注官承膺祚編修官洪樂游以次進伏訖上曰海營失火狀啓卽爲招致備郞令有司堂上卽爲詳考已例以草記斯速回啓之意分付可也命書傳敎曰吏兵批歲抄點下者依例捧傳旨又命書傳敎曰漢城判尹入侍賤臣承命出傳與漢城判尹具㢞偕入進伏上曰綸音今方印出必爲計數分排一一頒示於各坊契俾無遺漏而旣有廣求農書之諭果以何時爲限耶㢞曰五部內坊契分給之數每部爲二十張則可以分排而定限則不可踰春耕以後欲以正月晦間爲期矣上曰卿其速爲出去待印下卽爲知委於五部官員可也仍命退諸臣以次退出
정조 22년
戊午十二月初一日辰時上御重熙堂諸承旨持公事入侍時右副承旨鄭尙愚記事官金啓溫假注書任俊常記注官金景煥編修官洪樂游檢校待敎李存秀以次進伏訖上曰讀奏公事可也尙愚讀奏全羅監司李得臣啓本長水縣反庫事命書判付訖上曰海營失火事狀啓何時來到乎尙愚曰曉頭入來矣上曰密符節鉞竝入灰燼云萬不成說矣仍命書傳敎曰今下密符四十三符於卿卿其祗受事諭書安寶成送仍令宣傳官齎去標信下送而兵符及敎書追當造送勿待罪事一體下諭上曰注書出去持入符冊而諭書卽爲成送可也啓溫承命出傳尙愚曰注書金啓溫傳命之際多有誤錯極爲駭然所當重勘而本院請推之外無他可施之罰何以爲之乎上曰拿處可也出擧條命書榻敎曰房望不爲書入當該坐直承旨從重推考注書拿處仍敎啓溫曰凡事波動之中每易顚錯爾亦不免此病須戒之也命退諸臣以次退出
정조 22년
戊午十二月初一日辰時上御重熙堂右承旨入侍時右承旨李肇源假注書任俊常記注官金景煥編修官洪樂游以次進伏訖上命書傳敎曰有司堂上入侍賤臣承命出傳與有司堂上李書九李時秀偕入進伏上曰海營失火事不勝驚歎矣時秀曰方夜失火人未及救內外衙舍近百間皆入灰燼而但庫舍則幸不見燒云耳上曰道伯能無所傷云耶時秀曰頭面多有所傷云矣上曰密符節鉞竝皆見燒云不可不改造以送此或有前例之可考者乎書九曰別無可考者矣時秀曰黃海監營兵符造送事自政院今方稟旨擧行矣節鉞亦不可不卽速下送今番宣傳官下去時一體齎傳之意分付何如上曰依爲之出擧條仍敎曰營衙改建時所入想必多矣時秀曰海西之鐵物材木本自饒足而但長山木輸來之際爲弊似不少矣仍命退諸臣以次退出
정조 22년
戊午十二月初一日未時上御重熙堂同副承旨入侍有司堂上同爲入侍時同副承旨沈象奎假注書任俊常記注官金景煥編修官洪樂游有司堂上李時秀戶曹判書趙鎭寬以次進伏訖上曰昨日勸農綸音皆使之粘付於各處藏置件而至於史庫則京史庫卽爲合編外史庫則日後曝晒時使之粘付可也敎鎭寬曰海營之移送湖西穀二萬石外又有京貿二萬石合而計之殆近五萬石矣當此失火後大役拮据之際營邑之爲弊想必多端貿穀一事須與大臣相議關問其便否以爲區處之地可也鎭寬曰事勢之難便誠如聖敎而此是該營貿置之穀則不卽受價亦或有難於區處之端第當關問後從便措處計矣上曰卿等出去卽爲行會可也時秀鎭寬先退上曰兵符造送時前敎書一體書送而明日待開門卽爲齎送之地可也命書大司成李始源疏批訖命書傳敎曰向來事登徹之後豈可不處分乎泮長疏寬假於諸生至以旣變而猶如初恐非王制之義從今與其自新爲樂育之英云者可謂老成之論移郊移遂移左移右之儒生一竝分揀自此勿背毋違於儒待師儒之義則黌堂揖讓之美不待三杯之酒而蕩滌査滓可復舊觀不亦善乎惟今處分意在曲爲地疏亦承批大司成李始源更爲牌招使卽行公命書臺啓批答訖上曰惠慶宮進服蔘苓茶十貼製入出榻敎仍命退承史以次退出
정조 22년
行都承旨閔台爀坐左承旨金載翼坐直右承旨李肇源坐左副承旨李海愚坐右副承旨鄭尙愚坐直同副承旨沈象奎坐注書金啓溫仕一員未差假注書李允謙仕直事變假注書任百禧仕
정조 22년
金載翼以都摠府言啓曰今日入直內三廳武兼禁軍及軍兵等中日習射請出標信傳曰知道
정조 22년
傳于沈象奎曰禮房承旨馳詣受香所奉審摘奸以來
정조 22년
以備邊司本司坐起進不進單子傳于金載翼曰三明日次對進定於今日
정조 22년
閔台爀啓曰諸承旨持公事入侍事命下矣臣等詣閤而三明日次對進定於今日次對日例不得持公事入侍何以爲之敢稟傳曰卿等旣詣閤仍爲入侍而次對亦爲詣閤
정조 22년
傳于閔台爀曰大臣備局堂上引見
정조 22년
兵曹口傳政事副司果曺錫中單付
정조 22년
以大司成李始源牌不進罷職傳旨傳于李海愚曰昨日辭疏深得過則稱己善則稱人之義使移他者還家不率者知感從前悠悠可付一笑雖以近者不如古之士習尙敢有異辭於其間乎且況登徹之後非泮長自已事則一二學生始雖乖謬醉妄自當丕變於朝家惜儒名之恩渥矣以此以彼有何難進之可言則又復違牌事體所在萬萬寒心從重推考待開門牌招先從月三講依大臣筵奏擧行事嚴飭
정조 22년
以全羅監司李得臣啓本年分成冊上送事判付內啓下戶曹爲旀近聞筵臣言俵災之不均而民怨狼藉爲言者多傳說雖未可信大抵不均云者異於不贍如非外從顔私而分俵必是道臣未及照察之中必有奸僞之得售莫以已磨勘弛心必圖所以自贖之方事嚴飭行會爲良如敎
정조 22년
金載翼啓曰卽見義州府尹李基讓使臣渡江狀啓改修正上送之本則有此誤字奏御文字固當愼重而若是不審道臣亦不照察循例謄啓事甚未安臣之矇然捧入不勝惶悚而平安監司閔鍾顯義州府尹李基讓竝推考原狀啓還下送使之改修正上送何如傳曰允此灣尹之近日所爲此事可謂薄物細故而改修正上送之狀啓又不敬謹苟有嚴畏之心何敢若是更爲下送可也
정조 22년
李海愚以義禁府言啓曰頃因臺啓忠州前營將崔重敎所犯諸條詳査狀聞事行會本道矣卽見忠淸監司李泰永査啓則只論罪狀不言攸司稟處者非但査體之疎忽有違格例當該道臣推考崔重敎當初臺啓旣有令道臣嚴加覈實致之王府照法勘斷之請而自任所未及上來云依例發遣府書吏所到處拿來何如傳曰允
정조 22년
李海愚以義禁府言啓曰右議政沈煥之所啓內朝官或儒士中有老親而無他兄弟者如以輕罪被配已有年所情理可矜者宜施曠蕩之典事批旨內令該府該曹親年已至歸養而未及呈狀者雖未滿限衆所共知切可矜者使之草記可也事命下矣慶尙道鎭海縣定配罪人申在德母年八十全羅道興海縣呂島絶島定配罪人崔尙耆母年七十平安道龍川府邊遠定配罪人崔吉憲母年六十七忠淸道保寧縣靑淵驛定配罪人尹恒儉母年六十四俱無兄弟情理切矜云合有疏放之道而臣府不敢擅便上裁何如傳曰放送而此後雖以特敎定配者親年如在歸養之限則禁府刑曹必卽具由草記稟旨事定式無論特敎定配照律定配又無論兩班常漢親年未滿限時發配而到配後滿限則此等之類何以爲之爲可詳考見行之例仍問時原任大臣取其所對意見草記可也
정조 22년
李海愚以刑曹言啓曰朝官或儒士中以輕罪被配者因右議政沈煥之所啓令該府該曹親年已至歸養而未及呈狀者雖未滿限衆所共知切可矜者使之草記事命下矣取考諸道配案則輕罪中李墷以山訟見屈後冒濫上言罪丁巳二月徒三年定配於三陟府而聞有病母今年爲六十四歲雖未及歸養之限無他兄弟情理切矜云而當初定配旣因特敎則臣曹不敢徑請疏放上裁何如傳曰放送可也
정조 22년
右議政沈煥之箚曰伏以臣於日前登筵以島配罪人成德雨事略陳伊時所見而自上開諭以不得不嚴處之意旋又降特宥之命臣竊伏以爲昔者之臨門處分所以闡義理之微明忠逆之辨俾一世卿士大夫曉然不迷於趨捨之際而發蒙於冥擿之衢垂庇於喬木之家是可謂回半夜之雷聲喚千門之醉夢耳猗歟大聖人力量與天地同其大臣何敢窺其際而德雨卽一迷闇者耳謂臣之作長僚於銓席當其事未發之時貽書明其本心之不然臣或意其無知妄作而跡實涉於忠逆義理之關不得爲原恕之論矣只緣中心之如有物觸類而來乃以無隱之義居然仰陳於聖慈之前者又竊伏以爲今日之肆赦無損於大義之昭揭日星而矜不能於一德雨者亦足爲聖朝庇世臣之一端故耳及夫臺啓出而其義嚴其辭峻臣始瞿然自失不覺惶汗之浹背也噫臣之平生所秉豈輕撓於一時銓僚之顔私而意到倉卒全不量其大小輕重之權終不免爲妄發之歸矣昔賢則以人之勤攻闕失爲昭代之美事臣固不敢爲役於昔人然而公議之來但當受而無辨苟於此事臺署執法之臣徒恕臣之無情妄發而遂不一言則其於國體何哉世道何哉臣於今日之事敢不獻延英門外太平萬歲之賀而第臣之所自愧者職在具瞻義失嚴防詎敢自恕而晏然冒居於百僚之上哉今日籌坐右僚獨賢不敢遽然致身廊廟者區區微諒在於尊臺閣也尊朝體也伏乞聖明亟降譴罰以彰臣罪以振國綱臣於治箚將上之際備郞來傳聖敎使之入參賓筵而情勢如右之外近因栗烈重觸風寒宛轉床褥末由起身成命之下昧然若不識趨恭之義然者病裏惶隕如添一症且伏聞一二堂疏臺章之到院者皆因特敎不捧旣啓又疏似有違於近日飭敎而疏中所論者若有原啓外措語則不可以一事迭發言雖以聖上矯俗革弊之苦心至誠此等處宜加闊狹務益恢張是臣區區之望也云云答曰省箚具悉卿懇卿之引箚請譴不已過乎以卿而有日前之筵奏已量其無適莫空蕩蕩中出來公論亦必服其公心至於臺章堂疏之侵斥特不過官師之相規卿亦以爲美事則何必深加自咎乃爾卿箚中昔者之嚴處可謂回年夜之雷聲喚千門之醉夢今日之肆赦無損於大義足爲聖朝庇世臣之一端云者卿言略而盡矣附陳不捧之堂疏臺章異於一事迭發亟賜裁處云云雖出於恢張言路之意而旣啓又疏卽難矯之弊習流俗必欲痛革而亟改此一款勢難副施卿須安心視事仍傳曰此批答遣史官傳諭
정조 22년
行大司諫韓用龜應敎嚴耆掌令朴吉源校理洪秀晩金熙華副校理趙得永朴宗京修撰洪受浩副修撰趙萬元啓曰請寢罪人鄭致達妻出置城外之命依前還發配所亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行半刀割答三司曰不允八字刀割
정조 22년
行大司諫韓用龜掌令朴吉源啓曰請遲晩後物故罪人啓能亟施孥籍之典趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法措辭見上請承款後物故罪人九宗亟施孥籍之典措辭見上答兩司曰不允
정조 22년
掌令朴吉源啓曰請崔進吉依律處斷措辭見上請還寢金甲島定配罪人成德雨放送之命措辭見上答府曰不允